ตอนนี้มีลูก2คน คลอดคนที่2ได้อายุ5เดือน มีความรู้สึกว่าตัวเองจะเป็นโรคซึมเศร้าหลังคลอด ซึ่งตัวเองเป็นโรคซึมเศร้าอยู่แล้ว มีอาการคือ เบื่อ ไม่อยากทำอะไรเลย ไม่อยากเจอผู้คน สมองเบลอ ไม่มีสมาธิ กังวล ไม่อยากเลี้ยงดูลูก ได้ยินเสียงลูกร้องก็ไม่สบายใจ ใจลอย ทำงานไม่มีสมาธิ นอนทั้งวัน ไม่อยากทานข้าว จะต้องทำอย่างไร หรือต้องไปพบแพทย์ แบบไหน อยากหายอยากเป็นปกติ ทำงานเหมือนเดิมสักทีค่ะ อยากกอดลูก อยากดูแลลูกให้มีความสุขเหมือนเดิม
repostสวัสดีค่ะ โรคซึมเศร้าหลังคลอดนั้นคือภาวะอาการซึมเศร้า เสียใจ วิตกกังวล และอ่อนเพลียมากจนไม่สามารถเลี้ยงลูกหรือทำกิจวัตรประจำวันได้ตามปกติ ในบางรายอาจรุนแรงถึงขั้นมีความคิดอยากทำร้ายตนเองและบุตรของตนเองด้วยสาเหตุอาจเกิดจากความเครียด ความกดดันจากการมีบุตร มีประวัติป่วยเป็นโรคซึมเศร้าอยู่เดิม มีปัญหาทางการเงิน เป็นการตั้งครรภ์ที่ไม่พร้อมแนะนำพบจิตแพทย์หรือปรึกษากับสูตินรีแพทย์ที่ดูแลก่อนเบื้องต้นได้ว่ามีอาการซึมเศร้าหลังคลอดบุตรจริงหรือไม่ การรักษาหลักๆก็คือการทำจิตบำบัดโดยแพทย์ผู้เชี่ยวชาญ และการรับประทานยาต้านเศร้าซึ่งเป็นยาปรับเคมีในสมองเป็นระยะสั้นๆหรือระยะยาวขึ้นกับการดำเนินโรคในแต่ละคนไม่ควรปล่อยปัญหานี้ทิ้งไว้ เพราะอย่างที่กล่าวไปค่ะ ว่าถ้าเป็นมาก ในบางรายอาจเกิดความคิดทำร้ายตัวเองและบุตรได้